Predkladacia   správa

        Uznesením  vláda  Slovenskej  republiky  č. 1104   zo  dňa  20.  decembra  2000  vláda  Slovenskej  republiky  prijala  opatrenia  na  zabezpečenie  ochrany  určených  osôb,    zahraničných  predstaviteľov,  ktorým  sa  poskytuje  ochrana  v  zmysle  stanovených  základných  úloh  a  zoznam  určených  objektov  v  Slovenskej  republike.      

        Zriadením  Národného  bezpečnostného  úradu  ako  ústredného  orgánu  štátnej  správy  na  ochrany  utajovaných  skutočností  a  šifrovej  služby,  bola  riaditeľom  uvedeného  úradu  počas  rokovania  s  ministrom  vnútra  daná  požiadavka  na  zabezpečenie  fyzickej  ochrany     sídla  Národného  bezpečnostného  úradu  Slovenskej  republiky  príslušníkmi  policajného  zboru.  Táto  požiadavka  bola  ministrom  vnútra  akceptovaná  a  bude  zabezpečená  ministerstvom  vnútra  Slovenskej  republiky  dňom  1.  marca  2002.

        Vychádzajúc  z  uvedeného  sa  predkladá  návrh  na  doplnenie  opatrení na  zabezpečenie  ochrany  určených  osôb,  zahraničných  predstaviteľov  a  určených  objektov  schválených  uznesením  vlády  č.  1104  z  20.  decembra  2000  ktoré  umožní  vykonávať  trvalú  fyzickú  ochranu  aj  sídla  Národného  bezpečnostného  úradu  Slovenskej  republiky.     

        Návrh  nebol  predložený  na  medzirezortné  pripomienkové  konanie,  nakoľko  sa  dotýka  len  Ministerstva  vnútra  Slovenskej  republiky  a  Národného  bezpečnostného  úradu  Slovenskej  republiky.

        Nárast  finančných  nákladov  bude  krytý  z  rozpočtových  prostriedkov  Ministerstva  vnútra  Slovenskej  republiky.